b'\n_START_ARTICLE_\nGeotrupes stercorarius\n_START_SECTION_\nUtseende\n_START_PARAGRAPH_\nGeotrupes stercorarius er en stor, svart bille, og den st\xc3\xb8rste norske tordivelen. Oversiden er mest svart, men undersiden er m\xc3\xb8rk  bl\xc3\xa5 eller fiolett.  Den er mellom 20-25\xc2\xa0millimeter lang. Dekkvingene har flere tydelige lengdestriper. Bakleggene har tre tverr-ribber.\n_START_SECTION_\nLevevis\n_START_PARAGRAPH_\nGeotrupes stercorarius finnes oftest i skog. Med de f\xc3\xb8lsomme antennene er de p\xc3\xa5 leiting etter avf\xc3\xb8ring. Under avf\xc3\xb8ring fra dyr, graver de loddrette tunneler, som de fyller med avf\xc3\xb8ring.  Hunnene legger eggene i avf\xc3\xb8ring. Vanligvis oppholder hunnene seg i tunnelen, mens det er hannen som graver ut og henter avf\xc3\xb8ringen._NEWLINE_Geotrupes stercorarius er aktiv om dagen, i motsetning til andre gj\xc3\xb8dselbiller som stort sett er aktive om natten._NEWLINE_Geotrupes stercorarius var tidligere sv\xc3\xa6rt vanlig i kulturlandskapet. Men den har dessverre g\xc3\xa5tt mye tilbake p\xc3\xa5 grunn av omlegging i landbruket. Den foretrekker s\xc3\xa6rlig hestelort,  men den kan imidlertid ogs\xc3\xa5 g\xc3\xa5 p\xc3\xa5 andre typer gj\xc3\xb8dsel. En mulig \xc3\xa5rsak til tilbakegangen kan v\xc3\xa6re at arbeidshestene ble erstattet med traktorer.\n_START_SECTION_\nUtbredelse\n_START_PARAGRAPH_\nArten er utbredt over hele Europa bortsett fra Island.'